**ОДОБРЯВАМ:**

**ОБЯВА ЗА КОНКУРС**

**за длъжността** **“** **Старши юрисконсулт“ в отдел „Правно осигуряване“,**

**дирекция „Оператори, авиационна сигурност, въздушно пространство, търсене и спасяване и правно осигуряване“ – 1 щатна бройка**

1. *Минимални изисквания, предвидени в нормативни актове за заемане на длъжността:*

 *-* образование: Висше;образователно-квалификационна степен – Магистър;

(професионална област на придобитото образование – право, придобита юридическа правоспособност);

 - професионален опит - най-малко 2 години юридически стаж и/или

- придобит ІV младши ранг;

*2. Допълнителни умения и квалификацииa,носещи предимство на кандидатите:*

- Писмено и говоримо владеене на английски език;

- Компютърна грамотност.

*3. Начин за провеждане на конкурса:*

- решаване на тест;

- интервю.

*4. Кратко описание на длъжността:*

Основната цел на длъжността е да осигурява с правни средства законосъобразност на дейностите в Главна дирекция „Гражданска въздухоплавателна администрация“, като оказва правно съдействие на ръководството на ГД ГВА, за законосъобразното изпълнение на нейните функции и при възлагане или поискване по съответния ред, дава мнения, съвети и справки, като разработва и предлага решения на правни проблеми, свързани с дейността на главната дирекция.

*5. Основна месечна заплата:* от 605,00 лв. до 2350,00 лв. в зависимост от професионалния опит.

 *6. Необходими документи, които следва да бъдат представени от кандидатите за участие в конкурса:*

- заявление за участие в конкурс по утвърден образец /Приложение № 2 към чл.17, ал.1 от Наредбата за провеждане на конкурсите за държавни служители /НПКДС/;

- декларация по чл. 17, ал. 2, т. 1 от НПКДС;

- копие от документи за придобита образователно-квалификационна степен, която се изисква за длъжността;

- копие от документи, удостоверяващи продължителността на професионалния опит;

- копие от документи, удостоверяващи придобития ранг като държавен служител (ако има такива)

- копие от други документи, свързани с изискванията за заемане на длъжността.

*7. Срок и място за подаване на документите:*

 Документите за участие в конкурса следва да бъдат представени лично или чрез пълномощник в 10-дневен срок от едновременното публикуване на обявата в Регистъра по чл. 61, ал. 1 от Закона за администрацията, в специализиран сайт или портал за търсене на работа и на електронната страница на ГД ГВА на адрес: www.caa.bg, всеки работен ден от 09:00 до 17:30 часа в ГД ГВА, адрес: гр. София, ул. Дякон Игнатий № 9, ет. 4, ст. 414, телефон за допълнителна информация: 02/937 10 89.

 *8. За информация:*

Списъците на допуснатите и недопуснатите до конкурса кандидати и други съобщения във връзка с конкурса ще се обявяват на електронната страница на ГД ГВА на адрес: www.caa.bg.